უკრაინის კრიზისზე საპასუხოდ ნატო ამართლებს ძალების მობილიზებას 
აღმოსავლეთ ევროპაში ნატოს ძალების დემონსტრირების მიზნით, ესტონეთში ამერიკული არმიის პარაშუტისტები ჩადიან
ვაშინგტონი — ნატოს წევრმა რამდენიმე ქვეყანამ რეგიონში სამხედრო თვითმფრინავები და გემები გაგზავნა. რუსეთის თავდაცვის მინისტრმა სერგეი შოიგუმ დღეს თქვა, რომ სამხედრო ძალების თავმოყრა, რუსეთის „შეკავების“ საჭიროების „პროვოკაციული“ განცხადებების თანხლებით ხდებოდა. ნატოს მეთაური გენერალი ადრიან ბრედშოუ ირწმუნება, რომ ძალების განლაგება გამართლებულია. რეგიონში სამხედრო ძალებს რუსეთიც ზრდის. ორშაბათს, ორი ხომალდი დაბრუნდა ყირიმში განლაგებულ შავი ზღვის ფლოტთან შესაერთებლად. ეს ის რეგიონია, რომელიც გასულ თვეში რუსეთმა უკრაინისგან მიიერთა. ცივი ომის შემდეგ დაძაბულობის ყველაზე მაღალმა დონემ, ფარული სამხედრო ჩარევის შესახებ ბრალდებები რუსეთისგანაც და დასავლეთისგანაც გამოიწვია. გასულ კვირაში, ცხელ წერტილად ქცეულ ქალაქ სლავიანსკში, პრო-რუსულმა შეიარაღებულმა პირებმა, შვიდი დამკვირვებელი მოიტაცეს და ნატოს ჯაშუშობა დააბრალეს. დამკვირვებლები ევროპის უსაფრთხოების და თანამშრომლობის ორგანიზაციას წარმოადგენენ. მათთან ერთად ხუთი უკრაინელი ჯარისკაციც მძევლად არის აყვანილი. კვირას დამკვირვებლები სატელევიზიო კამერების წინ გამოჩნდნენ. მისიის ხელმძღვანელმა თქვა, რომ უკრაინაში ისინი მხოლოდ მკაცრად ეუთოს მანდატის ფარგლებში იმყოფებოდნენ. ეუთოს მისიის ხელმძღვანელი, პოლკოვნიკი აქსელ შნაიდერი ამბობს: შეიარაღებულ პირებს ეუთოს წარმომადგენელი მძევლების პრო-რუსულ აქტივისტებზე გაცვლა სურთ, რომლებიც უკრაინის ხელისუფლებას ჰყავს დაკავებული. მძევლებს შორის სამი გერმანელი ჯარისკაცი და ერთი თარჯიმანია. ბერლინის თავდაცვის მინისტრი ურსულა ვონ დერ ლეიენი ორშაბათს მათი სამხედრო ნაწილის ყაზარმას ესტუმრა. მან თქვა: ვენაში დაფუძნებული ეუთო, ცივი ომის დროს, აღმოსავლეთსა და დასავლეთს შორის საკონტაქტო არხის ფუნქციის შესასრულებლად შეიქმნა. ბრიტანეთში მომუშავე, პოლიტიკის ანალიზის ორგანიზაციის, „ჰენრი ჯექსონ სოსაითის“ წარმომადგენელი ენდრიუ ფოქსალი ამბობს, რომ სადამკვირვებლო მისიებში ხშირად სამხედროებიც შედიან, მაგრამ მათ მხოლოდ დიპლომატიური როლი აკისრიათ. ეუთოს 57 წევრს შორის რუსეთიცაა. დასავლეთის ქვეყნები აცხადებენ, რომ ყველა მძევლის გასათავისუფლებლად, პრო-რუსულ შეიარაღებულ ჯგუფებზე ზეწოლა რუსეთმა უნდა განახორციელოს.